Jangan Managur di Tangah Urang Banyak
Jangan managur di tangah urang banyak. Managur di tangah urang banyak sangat manyupanakan bagi ampun diri nang kana tagur.
Utuh marasa kada tarima kalakuannya nang paimanan basinghaja dikuya Anang di tangah urang banyak. Gawian Anang itu manyupanakan Utuh banar wan maulah harga diri inya tahina.
“Jaka dibawa ka pinggir, bapandir baduaan, mun handak managur. Ini di tangah urang banyak, itu sama haja handak manyupanakan surang,” ujar Utuh.
Inya tahu aja gawiannya itu kada baik, tapi jar Utuh, kada kaya itu caranya mun handak managur. Apalagi, ujar Utuh, mangait-ngaitakan kalakuannya itu wan galar haji.
“Sual haji itu urusan aku wan Allah Taala. Kada pas dibawa-bawa,” ujar Utuh panas.
Bagi urang Banjar, managur (memberi peringatan akan kesalahan seseorang) dengan cara yang tidak tepat akan mengundang masalah, bahkan sangat rawan mengundang keributan.
Jika hal itu tetap dilakukan, bagi pihak yang tidak terima (karena merasa terhina) itu bisa dipahami dengan “mambawai bakalahi” (undangan mengajak berkelahi). Ujung-ujungnya managur akan berbuntut malapetaka. Bin
bjn_Latn bjn_Latn bjn_Latn bjn_Latn bjn_Latn bjn_Latn ind_Latn ind_Latn